I waaiß net, ob Eich uffgfalle isch, dass desjohr en de Advents-zeit en gonz bsunnerer Chrisch-bååm unsern Dorfmittlpunkt, de Marktplatz, verscheenert hot.  Grouß isch er gwest un graad gwachse. Koi Äschtl, wu aus em Muschter gfalle wär, oofach en Chrischbååm, wie aus em Bilder-buuch.  Iich hab mi noch gwunnert, wu d Gmooi denn woll uffgetriwwe hot. Awwer der Wald vun Eschlbrunn isch grouß und ir-genwu muss des Prachtstick vun Chrischboom jo gstonne sei. Weiter hawwi nix gedenkt. I hab mi oofach en dem  Boom gfraait, wie onnere Eschlbrenner aa.  Sogaa donn, wu der Vorstond vum Tennisclub zu unserm Rot-hauschef gonge isch un oogezaigt hot, dass vun denne drei wun-nerscheene Tånne neewem Tennisplatz, wu der Tennisclub gepflonzt un gheegt un gepflegt heet, blouß noch zwuu Tånne iwwerich wäre, hawwi mer nix debei gedenkt.  Der Rothauschef aa net! Deer hot nämlich den Vorstond weitergschickt, weil, wonn oom e Tånne geklaut werd, des e Sach vun de Polizei wär.